JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
President Rivlin hoiatab Iraani eest
Iisraelis algas valimisvõitlus
Netanyahu vastus Trumpi "sajandi tehingule"
Tavaliselt mõõdukaks ja ettevaatlikuks kommentaatoriks peetud
Iisraeli president Reuven Rivlin hoiatas esmakordselt iisraellasi
ohu eest, mida kujutab Iraan.
Rivlin esines 27. jaanuaril Tel Avivis holokaustiohvrite mälestuspäeval
Riikliku Julgeoleku Uurimisinstituudis, kus viibis ka mitmeid välisdiplomaate.
"Kui võtaksin kokku praegused ja ka lähituleviku väljavaated,
ütleksin, et probleemid muutuvad üha laiemaks ja keerulisemaks.
Iraani, Hezbollah' ja Hamasi sõnul püüavad nad samuti
ühel või teisel moel Iisraeli valimisi mõjutada.
Mis puudutab palestiinlaste teemat,
siis Hamasi vaim levib häirivalt nii Juuda kui Samaaria aladel.
Ka osa Palestiina omavalitsuse juhte,
kes kunagi pidasid Hamasi ohuks ja probleemiks,
peavad selle radikaalset tegevust nüüd probleemide lahenduseks,"
rääkis president Rivlin.
Knesseti delegatsioon pidi külastama Iirimaad
ja tutvuma sealse parlamendiga.
Välisministrirollis Netanyahu aga teatas Iiri saadikule Iisraelis,
et Iisrael jätab visiidi ära.
Põhjust ei mainitud, kuid oli selge,
et see oli seotud Iirimaa esialgse otsusega võtta vastu seadus,
mis võtab juriidilisele vastutusele firmad,
kes ajavad äri Iisraeli ettevõtetega,
mis tegutsevad teisel pool nn rohelist joont,
Juudas ja Samaarias ehk nn Palestiina aladel.
Rohelise joone all mõistetakse relvarahupiire,
mis olid jõus enne 1967. a sõda.
Tulevase seaduse väitel võivad Iiri firmade vastutavad juhid
saada selle eest isegi 5-aastase vanglakaristuse.
Aprillikuiste parlamendivalimiste paigutused
on hakanud koonduma erinevate parteide ümber.
Üks huvitav uustulnuk on armee endine pestaabiülem Benny Gantz,
kes tuli erupõlvest poliitikasse ja rajas oma partei.
Gantzil on rahva suur toetus, kuid arvamusküsitluste järgi
ei saaks tema partei parlamendis rohkem kui 12-14 kohta.
Kuid Gantz kuulutas selget distantsi Netanyahu juhitud Likudi parteiga,
teatades, et ei nõustu olema Netanyahuga samas valitsuses,
kui talle esitatakse süüdistus altkäemaksuvõtmises.
Samas teatas erukindral Gantz,
et on valmis tulevast valitsust looma
ehk peaministriks hakkama.
Nii ühineb ta poole tosina teisega, kes mõtleb ja loodab sama.
Lisaks Benny Gantzile, uuendab oma parlamendikohta ka Moshe Ya'alon.
Temagi on arvestatav peaministrikandidaat,
kuna Iisraelis ei lähe see portfell automaatselt
suurima partei kandidaadile.
Ya'alonil on siiski head võimalused rohkesti hääli koguda,
sest ta on olnud samuti armee peastaabiülem ja kaitseminister.
Gantz ja Ya'alon tahavad ühendada jõud ühisnimekirjas
ning püüavad nii olla vastukaaluks Likudile ja eriti Benjamin Netanyahule.
The Jerusalem Post kajastas 28. jaanuaril põhjalikult
Saudi Araabia luureteenistuse eksjuhi Bandar bin Sultani avaldust,
mis puudutas USA eelmist presidenti Barack Obamat.
Bin Sultan töötas aastaid nii luureteenistuse eesotsas
kui ka Saudi Araabia saadikuna USAs ja oli oma töös kõrgelt hinnatud.
Järgmise avalduse tegi ta meediafirmale Independent Arabia.
"Barack Obama lubas midagi ja tegi siiski vastupidi," ütles Sultan.
"Ta tõukas Lähis-Ida ajas 20 aastat tagasi.
Ta lubas karistada Süüriat,
kui see kasutab tsiviilelanike vastu keemiarelva,
kuid ei teinud seda, kui talle tõendeid näidati.
Obama oli Iraani suhtes ülikriitiline
ja lubas piirata riigi võimeid tuumarelva hankida,
aga kui oli aeg tegutseda, tegi Obama Saudi Araabia selja taga
salaläbirääkimistel Iraaniga tuumalepingu," rääkis bin Sultan.
"See Obama poliitika julgustas nii Venemaad kui ka Iraani
ja sillutas neile tee Süüriasse tulekuks ja kodusõjas osalemiseks."
Bin Sultani väitel on Süüria praegune president Assad poisike,
ja kus tema isa oli valmis suuri otsuseid tegema,
Bashar seda ei suuda.
Bandar bin Sultan avaldas arvamust ka Iisraeli-palestiinlaste tüli kohta.
Tema sõnul tegi lahkunud Arafat kuriteo oma rahva suhtes,
kui hülgas 2000. a toonase USA presidendi Clintoni vahendatud
nn Camp Davidi rahuplaani.
Selline avaldus
kõrge rahvusvahelise tunnustusega saudi diplomaadilt on üliharuldane.
Nagu oleme uudistes tihti kajastanud,
hõlmab USA presidendi D. Trumpi nn sajandi tehing
Iisraelile väga valusaid ettepanekuid.
Osad neist puudutavad Iisraeli 1995. a Oslo 2 lepingu järgseid õigusi
valitseda nn C-piirkondi, kuni ühiselt teisiti otsustatakse.
Lepingu järgi, mille kiitsid toona heaks USA, ÜRO, EL, palestiinlased
ja enamik araabiamaid,
on Iisraelil õigus sinna asundusi ehitada.
Asundused on seejärel tõusnud aastate vältel alati künnisküsimuseks
ja takistuseks isegi läbirääkimistele.
Nüüd plaanitakse Trumpi ametliku kinnituseta ettepanekus,
et Läänekalda Juuda ja Samaaria aladelt lammutatakse 33 asundust,
kus elab kokku ca 45 000 inimest.
Eelmise nädala kõnes Gush Etzioni asundusele
teatas peaminister Netanyahu otse, ja samas ka Piiblile viidates,
oma vastuse Trumpi ettepanekule.
"Nii kaua, kui mina olen peaminister, ei lammutata ühtki asundust
ega tühistata ühtki ehitusluba."
USAst pole Netanyahu kõnet kommenteeritud,
kuid samas pole tehtud ka ühtki ametlikku ettepanekut.
Kõik sajandi tehingu leketega
kombitakse pigem poolte seisukohti.
Iraani Riikiliku Julgeolekunõukogu juht Ali Shamkhani
teatas eelmine nädal meediale,
et Iraani täppisraketid on juba nii Hamasi kui Hezbollah' valduses.
"Need on valmis ja ootavad kus tahes mõnd tobedat operatsiooni
meie riigi või sõdurite vastu.
Iraanil pole ka mingeid operatiivseid ega teaduslikke takistusi
rakettide tegevusraadiuse laiendamiseks."
Hetkel keskenduvat Iraan veel kaitsetegevusele,
kuid vajadusel ollakse valmis ka ründesõjaks.
Nii EL kui USA on korduvalt nõudnud,
et Iraan katkestaks katsed ka ballistiliste rakettidega,
kuid Iraan on sellest jätkuvalt keeldunud,
väites, et see ei kuulu läbirääkimistele.
Sellised olid tänased uudised.
Palu rahu Jeruusalemmale ja toeta Iisraeli!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee